《游龙潭》
宋代·刘子翚

四客同笑言，一僧陪杖屦。
徜徉山水窟。适意忘晨暮。
疏钟岩北山，细竹溪南路。
中流石参错，不碍潺湲注。
泓澄小龙潭，润气金碧聚。
时惊木叶坠，俯见鱼虾度。
斯游非预期，偶尔造佳处。
幼舆丘壑情，陶令琴觞趣。
淹留慰所愿，惟以宾友故。
夕阳淡寒山，迟回不能去。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。